text: Излъгани купувачи на протест във Варна
  2| 4161 |08.01.2011
  Над 160 семейства , собственици на имоти във Варна, излизат на протест. Причината е, че бившето Главно управление на строителните войски, сега Държавно предприятие "Строителство и възстановяване", не е довършило строежа на апартаментите им.
  Хората трябвало да получат Акт 16 за апартаментите си в пет блока още преди година и половина. Сключили договори "на зелено" преди три-четири години за около 600 евро на квадрат. Оказва се, че строителят Държавно предприятие "Строителство и възстановяване", няма средства да ги довърши и прехвърля правото на строеж на фирмата инвеститор. Но учредява ипотека върху част от апартаментите и гаражите.
  Иво Владимиров има три деца и тегли кредит, за да купи голям апартамент в комплекса. "Избрахме този комплекс, понеже го строи държавно предприятие и уж е сигурно, а се оказа, че нищо не е сигурно... И сме си купили голямо жилище, а не може да си го ползваме", оплаква се той.
  В подобно положение са и останалите собственици.
  "Това забавяне е голяма тежест, заемът ми върви, квартирата си я плащам, вече съм на ръба", признава Ивайло Обретенов.
  Инвеститорът дължи на бившето ГУСВ около 300 000 лева, но за завършения обект. А ипотеките са за над милион и половина. Така компанията също е в безизходица.
  "Инвеститорът не може да изпълни задължението си към собствениците - да прехвърли имотите чисти от всякакви тежести. С тези ипотеки ние няма как да прехвърлим с нотариални актове, съответно хората да си доплатят последните вноски", обясни Румен Райков – представител инвеститора.
  Кога и как ще се реши проблемът на над 160 семейства не е ясно.
  Учените ще протестират до край 6| 4633 |07.01.2011 Готвят Медузата Гуцанов за кмет на Варна? 9| 4228 |05.01.2011 Арестуваха Сашо Тревомана във Варна 1| 4633 |03.01.2011 Протести в Сливен 2| 5549 |31.12.2010